RAPORTURILE DINTRE PUTEREA POLITICĂ ŞI PUTEREA MILITARĂ
RAPORTURILE DINTRE PUTEREA POLITICĂ ŞI PUTEREA MILITARĂ
 
THE RAPPORTS BETWEEN THE POLITICAL POWER
AND THE MILITARY POWER
 
Colonel just. mil. (r) drd. Florin CHIŢU *
The  concept  of  Power  is  omnipresent  in  the  political  discourse  and  in  political  analysis. Despite all disagreements regarding the way in which this concept should be defined, the majority of specialists  regard  as  minimal  content  the  ability  of  an  agent  to  affect  an  institution,  the  attitudes and/or the actions of others.
An  essential  problem,  debated  at  length  by  researchers  in  political  sciences  is  the  way  in which  forms  of  power  that  manifest  themselves  in  society  differ.  Their  theories  and  opinions regarding criteria that categorize the manifestations of power are different.
Military power, as an important part of the theories about the concept of power, is based in political foundation, because political power decides the way of manifestation of the military power. The existence and the manifestation of military power founded the first empires, the military power being the instrument with which the political power subdued other civilizations.
 
1.1    Consideraţii cu privire la conceptul de putere.
Ţinând  seama  de  rolul  pe  care  îl  deţine  în  ansamblul  vieţii  sociale, puterea 115   reprezintă  acea  componentă  socială  fără  de  care  nu  poate  exista activitate  umană  ordonată,  pentru  că  puterea  este  aceea  care  stabileşte scopurile activităţii umane, modul şi cu ce mijloacele se vor realiza, precum şi strategia după care se acţionează pentru îndeplinirea lor. În acest sens, puterea este  cea  care  contribue  la  manifestarea  fiecărui  membru  al  societăţii  prin organizarea tuturor acţiunilor  sociale şi totodată impune ordinea socială, care,
la rândul său, generează putere.
Cea  mai  cunoscută  şi  mai  simplă  definiţie  dată  conceptului  de  putere este definiţia relaţională, care îi aparţine politologului american Robert Dahl : Puterea  este  o  relaţie  asimetrică  între  doi  subiecţi,  unde  puterea  este capacitatea  lui  A  (deţinatorul  puterii)  de  a-l  determina  pe  B  (subiectul puterii) să facă ceea ce B nu ar face dacă nu ar fi existat intervenţia lui A.
Puterea  reprezintă  capacitatea  lui  A  de  a  obţine  rezultate  scontate,  de  a-l determina pe B să facă un anumit lucru pe care B nu l-ar face altfel, în afara intervenţiei lui A.
Cea  mai  generală  formă  a  puterii,  puterea  socială,  este  mijlocul  prin care  societatea  se  reglează  şi  se  autoreglează  şi  care  asigură  funcţionarea normală  a  acesteia.  reprezintă  acel  element  care  pune  în  mişcare  întregul angrenaj  social  pe  linia  progresului  istoric,  forţa  motrice  prin  care  se realizează dezvoltarea socială, având la bază o anumită ordine, coordonează întregul  complex  de  structuri  şi  fenomene  sociale,  pe  care  le  organizează, ierarhizează, şi dirijează în conformitate cu scopurile urmărite. Se cuvine să relevăm aici dificultatea definirii conceptului de putere, unul dintre cele mai importante,  de  altfel,  ale  ştiinţei  politice.  Din  multitudinea  preocupărilor destinate  acestui  scop,  reţine  atenţia  cea  a  lui  Max  Weber 116 ,  care  a  definit puterea  („Economie  şi  societate”)  ca  pe  „…şansa  de  a  face  să  triumfe,  în sânul  unei  relaţii  sociale,  propria  voinţă,  chiar  în  ciuda  rezistenţelor;  puţin contează pe ce trebuie să se sprijine această şansă” 117 .
O  problemă  esenţială,  larg  dezbătută  de  cercetătorii  din  domeniul ştiinţelor politice o constituie modul de diferenţiere a formelor de putere care se  manifestă  în  societate.  Tezele  şi  opiniile  lor  cu  privire  la    stabilirea criteriilor în funcţie de care sunt reliefate formele de manifestare a puterii sunt diferite,  am  condus  la  o  multitudine  de  clasificări  ale  puterii.  Dintr-o perspectivă generală, în societate ar trebui să existe tot atâtea forme de putere câte  genuri  de  grupuri  sociale  stabile  există  (caracterizate  prin  asimetrie  de roluri, alocare inegală de resurse şi valori etc.). În ceea ce ne priveşte şi este concludent în cercetarea de faţă, este abordarea ştiinţifică a puterii politice şi a celei militare din perspectiva influenţelor pe care o au în elaborarea Planului de Operaţii (OPLAN), document ce include şi ROE.
1.2    Puterea politică şi puterea militară
În   literatura   actuală   de   specialitate   există   abordări   diferenţiate (politologice,  istorico-filosofice,  sociologice,  psihologice,  comportamentale etc.) şi de multe ori contradictorii ale problematicii definirii puterii, inclusiv a puterii   politice,   determinate   de   multitudinea   de   orientări   contemporane referitoare  la  acest  subiect.  Explicaţia  acestei  situaţii  constă  nu  numai  în diversitatea metodologică cu care operează curentele teoretice, dar mai ales în complexitatea  modalitătilor  de  manifestare  a  puterii,  în  general,  a  celei politice, în special. Noţiunea de putere este omniprezentă în discursul politic şi  în  analiza  politică.  Dar,  aidoma  multora  dintre  noţiunile  ce  alcătuiesc vocabularul politic şi ea este definită şi utilizată diferit de diversi analisti. Unii comentatori  contemporani  au  lăsat  să  se  înteleagă  chiar  că  puterea  este  un concept esenţialmente contestat, al cărui înteles şi ale cîrui criterii de aplicare vor  fi  intotdeauna  controversate.  Cu  toate  dezacordurile  privitoare  la  modul cum  ar  trebui  definită  această  noţiune,  majoritatea  analiştilor  admit  drept conţinut minimal al ei afectarea de către un agent sau o instituţie a atitudinilor şi/sau acţiunilor altora.
Puterea politică reprezintă o componentă esenţială, un subsistem central al sistemului politic, de care depinde în mare măsură funcţionarea întregului angrenaj  social.  Tocmai  de  aceea,  elucidarea  raporturilor  de  putere  şi  a mecanismelor acesteia au o importanţă deosebită.
Ca  subsistem  al  puterii  sociale,  cu  rol  determinant  în  reglarea  şi funcţionarea  vieţii  sociale,  puterea  politică  reprezintă  capacitatea  unor grupuri  umane  de  a-şi  impune  voinţa  în  organizarea  şi  conducerea  de ansamblu a societăţii 118 .
Puterea politică se regăseşte în procese, fenomene, forme de conştiinţă sau cultură, relaţii sociale, ideologii cu impact social deosebit şi, mai ales, în instituţii,  prin  intermediul  cărora  se  manifestă  în  mod  esenţial.  Puterea organizată  instituţional,  respectiv  manifestată  sub  forma  instituţiilor,  are capacitatea de a asigura ordinea, coerenţa, rigoarea, precizia relaţiilor sociale, progresul social, bunăstarea cetăţenilor, cu condiţia exercitării ei democratice. În  acest  sens,  mecanismele  ei  trebuie  mai  profund  cunoscute  pentru  a  o determina să acţioneze cât mai bine în interesul societăţii.
Politicul  este  o  zonă  a  activităţii  sociale,  cu  un  profil  şi  cu  o  anume calitate  a  valorilor  şi  finalităţilor  sociale  care  îl  disting  de  alte  forme  ale umanului. Spre deosebire de puterea socială, puterea politică şi deciziile care îi  sunt  specifice  se  manifestă  şi  îşi  întinde  efectele  asupra  globalităţii societăţii, ansamblului acesteia şi acţionează prin modelarea regimului politic, care  devine  astfel  regimul  puterii  politice,  respectiv  al  puterii  instituţiilor politice fundamentale.
Puterea politică, fiind elementul de organizare şi coordonare a vieţii sociale,  defineşte  scopurile  generale  ale  activităţii  umane,  stabiţeşte mijloacele, metodele şi strategia pentru îndeplinirea acestora şi totodată pune  în  valoare  capacitatea  de  creativitate  a  individului  prin  acţiuni sociale  organizate,  cu  scopul  de  a  menţine  coeziunea  societăţii,  ordinea stabilită,  de  a  păstra  anumite  proporţii  şi  a  împiedica  creşterea  peste anumite limite a disimetriilor.
Puterea  militară,  ca  parte  importantă  a  teoriilor  despre  conceptul  de putere, are la bază fundamentarea politică, pentru că puterea politică este cea care  stabileşte  modalitatea  de  realizare  şi  manifestare  a  puterii  militare. Existenţa  şi  manifestarea  puterii  militare  a  stat  la  baza  edificării  primelor puteri cu vocaţie globală, respectiv a imperiilor, puterea militară constituind instrumentul  prin  care  puterea  politică  a  reuşit  să  supună  alte  populaţii  sau civilizaţii. În consecinţă prin putere militară definim capacitatea de acţiune militară  a  unui  stat,  asigurată  de:  a)  forţele  armate  ale  sistemului  militar potenţial;  b)  potenţialitatea  militară  –  resursele,  capacitatea  de  a  mări  sau perfecţiona   forţe   militare;   c)   prestigiul/statusul   militar,   asigurată   de potenţialul   său   militar 119    (buget,   personal,   infrastructură,   armament, logistică, industria de apărare şi instituţiile de cercetare-dezvoltare specifice etc.),  în  scopul  asigurării  propriei  securităţi  şi  a  aliaţilor  şi  îndeplinirii obiectivelor/intereselor politico-militare.
În  prezent,  se  manifestă  două  curente  de  opinie  referitoare  la  puterea unui stat: cel dintâi, potrivit căruia puterea economică a trecut pe primul plan, puterea  militară  pierzându-şi  din  importanţă,  iar  al  doilea  care  susţine  că puterea militară este singurul şi adevăratul determinant al puterii unui stat 120 . Cu toate că utilizarea puterii militare este tot mai intens contestată în politica internaţională,  ea  continuă  să  fie  folosită  pentru  deblocarea  unor  situaţii strategice  şi  joacă  un  rol  major  în  configurarea  relaţiilor  internaţionale  şi  a mediului  global  de  securitate.  Forţa  militară,  adică  puterea  militară  în acţiune,  este  utilizată  mai  ales  în  situaţiile  conflictuale,  sub  următoarele forme:  a)  ca  mijloc  principal  în  desfăşurarea  războiului,  când  este  depăşită faza  negocierilor;  b)  ca  forţă  de  descurajare  în  cadrul  intervenţiilor  militare pentru  realizarea  unor  obiective  politice  limitate,  fără  a  se  apela  efectiv  la arme 121 .
Analiza  pertinentă  făcută  de  cercetători  reprezentativi  în  domeniu relevă  interferenţe  semnificative  între  puterea  politică  şi  puterea  militară. Astfel, puterea militară poate fi considerată ca o resursă a puterii politice sau ca  un  instrument  de  care  cea  din  urmă  uzează  în  împrejurări  extreme  (nu puţine  au  fost  situaţiile,  în  istoria  naţiunilor,  când  instaurarea  şi  continuarea existenţei puterii politice s-a întemeiat pe intervenţia factorului militar). Este de  menţionat  însă  şi  faptul  că  puterea  politică  a  devenit,  uneori,  apanajul
puterii  militare,  ajungând  să  fie  subordonată  total  unor  strategii  militariste. Deşi   practica   relaţiilor   naţionale   şi   internaţionale   ne   oferă   suficiente argumente  pentru  a  nu  absolutiza  rolul  puterii  militare  de  resursă  a  celei politice,  considerăm  nimerit  să  relevăm  faptul  că  aceasta  este  traiectoria normală a raporturilor dintre cele două forme ale puterii sociale, cu accent pe contribuţia  puterii  militare  la  apărarea  caracteristicilor  democratice  ale puterii politice.
1.3    Controlul asupra modului de folosire a forţei militare.
Pentru    a    putea    analiza    Regulile    de    Angajare    (“RULES    OF ENGAGEMENTS”  –„ROE”)  consider  că  este  necesar  să  prezint  mai  întâi cadrul instituţional în care acestea îşi au sorgintea. Nu ne putem referi la ROE fără  să  analizăm  care  sunt  relaţiile  dintre  puterea  militară  şi  puterea  politică, interacţiunea dintre acestea, pentru că acestea sunt expresia funcţiei de control politic a societăţii civile asupra instituţiei militare, a comunităţii internaţionale asupra  alianţei  sau  coaliţiei  militare  constituite  pentru  îndeplinirea  unui mandat încredinţat
Relaţia  dintre  elita  militară  profesionistă  şi  conducerea  politică,  dintre puterea  militară  şi  autoritatea  civilă  este  problema  centrală  a  relaţiilor  civil-militare  a  controlului  exercitat  de  societatea  civilă  asupra  forţei  militare. Controlul civil asupra forţelor militare nu reprezintă o problemă pur legislativă (o sarcină a parlamentului sau a organelor legiuitoare din cadrul organizaţiilor internaţionale), nici una pur executivă (o atribuţie a preşedintelui sau guvernului ori  a  organelor  similare  din  structura  organizaţiilor  internaţionale),  el  este  o problemă a democraţiei şi deci un mecanism politic.
Profesorul  american  Hutington 122 ,  autorul  preferat  în  analiza  procesului controlului civil al armatei, în lucrarea sa  „The Soldier and the State” 123  afirmă că  instituţia  militară  a  oricărei  societăţi  este  creată  în  urma  acţiunii  a  două imperative,  unul  de  natură  funcţională  (a  răspunde  pericolelor  la  adresa securităţii  naţionale)  şi  celălalt  de  natură  socială  (relaţia  cu  forţele  sociale,  cu ideologiile  şi  cu  instituţiile  dominante  în  societate).  Interacţiunea  acestor imperative constituie miezul problemei relaţiilor civil-militare. Având în vedere această teorie, conceptul de control civil asupra forţei militare poate fi definit ca fiind  acele  concepte,  proceduri,  standarde,  cutume    şi  acte  normative  pri intermediul  cărora  este  exercitată  autoritatea  politică  civilă  asupra  forţelor
militare  aparţinând  unui  stat,  organizaţie  politică-militară,  alianţă  sau  coaliţie. Deducem  din  această  definiţie  că  exercitarea  controlului  civil  asupra  forţei militare revine organismului politic, care are asigurată legitimitatea controlului ce-l  exercită  asupra  forţei  militare  în  legitimitatea  procesului  democratic,  fie electoral, în cazul alegerilor reprezentanţilor clasei politice în organul legislativ al unui stat sau organizaţii internaţionale (UE), fie prin ratificarea unui tratat de organul  legislativ  al  statului  sau  prin  referendum.  Controlul  civil  asupra  forţei militare  nu  este  pe  deplin  desăvârşit  dacă,  pe  lângă  forma  juridică,  nu  are  şi modalitatea  practică  de  implementare,  procedurile  care  să-i  permită  efectiv exercitarea lui. Fără astfel de proceduri controlul civil rămâne doar un text de act normativ, o declaraţie politică sau, mai rău, doar un slogan.
Potrivit  teoriei  huntingtoniană,  controlul  civil  asupra  forţei  militare  se poate  exercita  în  două  moduri:  controlul  subiectiv  care  presupune  reducerea puterii militarilor şi utilizarea influenţei şi prestigiului acestora pentru creşterea puterii   grupurilor   civile   şi   controlul   obiectiv   care      presupune   creşterea profesionalizării militare. Cele două moduri de control civil sunt opuse, în sensul că dacă cel subiectiv are tendinţa de a  apropia structural şi profesional armata de societatea civilă sfârşind prin implicarea militarilor în politică, fiind tolerate şi încurajate orientările şi ideologiile grupului politic aflat la putere, controlul civil obiectiv  recunoaşte  profesia  de  militar  ca  profesie  autonomă  şi  acţionează  pentru  profesionalizarea  continuă  a  militarilor.  Aceste  modele  sunt  teoretice, spune  Hutington,  pentru  că,  în  realitate,  în  democraţiile  ocidentale  un  nivel foarte înalt de control civil obiectiv al forţelor armate este foarte rar, în timp ce o absorţie  a  armatelor  în  ideologia  comunistă  a  statelor  totalitare  nu  a  fost niciodată completă.
În  contextul  noilor  misiuni  pe  care  le  primeşte  organismul  militar, dezvoltarea  profesiunii  militare  a  fost  permanent  preocupată  de    necesitatea creşterii  nivelului  ştiinţific  şi  de  raţionament,  având  în  vedere  că    instituţia militară devine tot mai dependentă de tehnologia din ce în ce mai sofisticată, iar importanţa managementului organizaţiei militare creşte foarte mult, iar strategia militară,  armamentul,  tehnica  de  luptă  şi  muniţiile  folosite  în  războiul  limitat îngrădeşte autoritatea militarului profesionist în beneficiul experţilor civili şi al liderilor  politici.  Se  poate  afirma  despre  un  militarism  civil  în  măsură  în  care misiunile  primite  de  forţele  armate  în    operaţiile  militare,  fie  ele  pe  teritoriul naţional al unui stat sau în cadrul operaţiilor militare multinaţionale,  sunt supuse controlului  liderilor  civili,  pentru  că  mecanismul  de  ducere  a  războiului  este integrat  în  cadrul  unei  strategi  politice,  în  afara  cazului  când  se  manifestă oportunitatea unei intervenţii militare de tip clasic.

115  Termenul de putere provine din limba latină, unde „potere” avea semnificaţia de „a putea, a fi capabil”, din care au derivat substantivele „potentia”- capacitatea unei persoane sau unui lucru de a-l afecta pe altul – şi „potestas” – „putere, stăpânire”, cu o conotaţie dominant socială, politică, care făcea referire la aptitudinile deosebite ale celor care comunicau şi acţionau împreună.
116  Economist şi sociolog german (1864-1920). Împreună cu Vilfredo Pareto şi Emile Durkheim este considerat fondatorul ştiinţei sociologice. A avut o contribuţie valoroasă în toate domeniile sociologiei şi în ştiinţa politică (a abordat analiza tipurilor de legitimitate ale puterii, structurii şi funcţiunilor  acesteia  etc.).  Opere  importante:  „Obiectivitatea  cognitivă  a  ştiinţei  şi  a  politicii sociale”  (1904),  „Studii  critice  privind  logica  ştiinţei  culturii”  (1906),  „Etica  protestantă  şi spiritul capitalismului” (1920), „Economie şi societate” (1922).
117  Apud Michel Hastings, Abordarea ştiinţei politice, Institutul European, Iaşi, 2000, p. 23.
118   Vâlsan Călin, Politologie, Editura Economică, Bucureşti, 1997, p. 54.
119  Zamfir Cătălin, Vlăsceanu Lazăr (coord.), Dicţionar de sociologie, Editura Babel, Bucureşti, 1998, p. 481.
120   Dinicu  Anca,  Puterea  pe  plan  internaţionalşi  factorii  care  o  condiţioneazã,    Revista Academiei Forţelor Terestre, nr. 4 (32)/2003, p. 66.
121  În cadrul celei de-a doua forme, modalităţile de exercitare a forţei militare sunt: ocuparea unor instituţii politice, centre administrative şi de comunicare; blocarea forţelor adverse şi punerea lor în  imposibilitatea  de  a  mai  acţiona;  instaurarea  ordinii  militare  –  starea  de  asediu;  arestarea factorilor de decizie şi înlocuirea lor (puciul, lovitura de stat); realizarea unei zone tampon între părţile aflate în conflict. A se vedea, ibidem, p. 210.
122   Samuel  Phillips  Huntington  (n.  18  aprilie  1927,  New  York)  este  un  politolog  american, cunoscut pentru teza sa referitoare la ciocnirea civilizaţiilor. Samuel P. Huntington, supranumit „un  Machiavelli  al  vremurilor  noastre”,  s-a  impus  pe  plan  mondial,  în  1993,  când  a  publicat Ciocnirea civilizaţiilor şi refacerea ordinii mondiale. O altă carte fundamentală, Ordinea politică a  societăţilor  în  schimbare.  În  prezent  predă  la  John  M.  Olin  Institute  for  Strategic  Studies  al Universităţii Harvard şi este consilier al Departamentului de Stat (Ministerul de Externe) al SUA.
123 Huntington  Samuel  Phillips  :  „The  Soldier  and  the  State”:The  Theory  and  Politics  of  Civil- Military Relations, Cambridge: Harvard Unuversity Press, 1957.

